สุรสิทธิ์ ตรีทอง

สุรสิทธิ์ ตรีทอง  (เกิด 3 กันยายน พ.ศ. 2503)  เป็นนักการเมืองชาวไทย อดีตสมาชิกวุฒิสภา อดีตสมาชิกสภาผู้แทนราษฎร แบบสัดส่วน สังกัดพรรคประชาธิปัตย์ และอดีตนายกองค์การบริหารส่วนจังหวัดจังหวัดแม่ฮ่องสอน

 ประวัติ 
สุรสิทธิ์ เกิดเมื่อวันที่ 3 กันยายน พ.ศ. 2503 ที่อำเภอเมืองแม่ฮ่องสอน จังหวัดแม่ฮ่องสอน สำเร็จการศึกษาระดับมัธยมศึกษาตอนต้น จากโรงเรียนจองคำ ระดับปริญญาตรี คณะนิเทศศาสตร์ สาขาสื่อสารการเมืองและบูรณาการ จากมหาวิทยาลัยเกริก ระดับปริญญาโท คณะนิเทศศาสตร์ สาขาสื่อสารการท่องเที่ยวและบันเทิง จากมหาวิทยาลัยเกริก และระดับปริญญาเอก ปริญญารัฐประศาสนศาสตรมหาบัณฑิตกิตติมศักดิ์ สาขาการปกครองท้องถิ่น จากมหาวิทยาลัยราชภัฏเชียงใหม่

เป็นผู้ที่มีส่วนช่วยในการพัฒนาทางการศึกษาโดยเป็นผู้ร่วมก่อตั้งมหาวิทยาลัยราชภัฏเชียงใหม่ วิทยาเขตแม่ฮ่องสอน และพิจารณาสนับสนุนงบประมาณองค์การบริหารส่วนจังหวัดในการดำเนินการ

 การทำงาน 
 การเมืองท้องถิ่น 
สุรสิทธิ์ เป็นสมาชิกสภาองค์การบริหารส่วนจังหวัดแม่ฮ่องสอน 2 สมัย (2538–2545) ได้รับเลือกเป็นรองนายกองค์การบริหารส่วนจังหวัดแม่ฮ่องสอน (2543) สมัยธนิต ไผ่ตรง และนายกองค์การบริหารส่วนจังหวัดแม่ฮ่องสอน ในปี พ.ศ. 2545 จนถึง พ.ศ. 2547 ต่อมาในการเลือกตั้งนายกองค์การบริหารส่วนจังหวัดในประเทศไทย พ.ศ. 2547 ซึ่งเป็นการเลือกตั้งผู้บริหารท้องถิ่นโดยตรงจากประชาชนเป็นครั้งแรก กำหนดจัดขึ้นในวันที่ 14 มีนาคม พ.ศ. 2547 ได้รับเลือกตั้งเป็นนายกองค์การบริหารส่วนจังหวัดแม่ฮ่องสอนพระปกเกล้า,สถาบัน. ฐานข้อมูลการเลือกตั้งนายก อบจ. สถาบันพระปกเกล้า : กรุงเทพ. 2547

 สมาชิกสภาผู้แทนราษฎร 
ในการเลือกตั้งสมาชิกสภาผู้แทนราษฎรในประเทศไทย พ.ศ. 2550 ได้ลงสมัครสมาชิกสภาผู้แทนราษฎร แบบสัดส่วน กลุ่ม 1 สังกัดพรรคประชาธิปัตย์ และได้รับการเลือกตั้ง ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ ลำดับที่ 56 ในสังกัดพรรคประชาธิปัตย์เช่นเดิม แต่ไม่ได้รับเลือกตั้งประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคประชาธิปัตย์)

 สมาชิกวุฒิสภา 
ในปี พ.ศ. 2562 ได้รับแต่งตั้งเป็นสมาชิกวุฒิสภา ลำดับที่ 223 พระบรมราชโองการ ประกาศ แต่งตั้งสมาชิกวุฒิสภาสุดยอด!อดีตผู้ว่าขอนแก่นเจ้าของหนังสือด่วน'ทำอย่างไรให้ประชาชนหายโง่'มีชื่อเป็นสว.ด้วย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๕, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๔, ๒๒ มกราคม ๒๕๖๔

 อ้างอิง 

 แหล่งข้อมูลอื่น 
 สภาผู้แทนราษฎร ชุดที่ 23 

หมวดหมู่:ชาวไทยเชื้อสายไทใหญ่
หมวดหมู่:นักการเมืองจากจังหวัดแม่ฮ่องสอน
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคประชาธิปัตย์
หมวดหมู่:บุคคลจากวิทยาลัยสื่อสารการเมือง มหาวิทยาลัยเกริก
หมวดหมู่:ผู้ได้รับปริญญากิตติมศักดิ์จากมหาวิทยาลัยราชภัฏเชียงใหม่
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.